《次汪佥事登北固楼送同年佥事之各府州县分治　韵就送朝京》
明代·谢肃

新峨豸角总英俦，京口同登北固楼。日月丽天钟阜近，风霜捲地浙江秋。

敕书按俗乘骢马，旄节还朝驾鹢舟。自古长才宜大用，太平功业焕皇猷。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。